Hannover Messe 2020 - "Technology & Business Cooperation Days"
2020-07-13 - 2020-07-16 | Hannover Messe, Messegelände Hannover, Hannover, 30521, Németország
Idén is megrendezésre kerül a világ vezető ipari kiállítása; a Hannover Messe, melynek keretében az Enterprise Europe Network nemzetközi üzletember találkozót szervez.

A Hannover Messe központi témái 2020-ban többek között az Ipar4.0, ennek keretében az okos megoldások és energiahatékony gyártási technológiák. A rendezvény lehetőséget ad a különböző iparági innovációk megismerésére, kipróbálására több ezer kiállító jóvoltából a gépi és virtuális tanulás, a mesterséges intelligencia, az ipari informatikai platformok, a robotika termelésben és logisztikában való alkalmazásának témaköreiben.
Az üzletember találkozóra a regisztráció 2020. május 29-ig ingyenes.

A kiutazás és szállás önköltséges, és önállóan szervezendő.
További információért keresse az Enterprise Europe Network pécsi irodáját:
e-mail: eenpecs@pbkik.hu

Időpont: 2020. április 20-23.
Helyszín: Hanover Exhibition Ground – 30521 Hannover, Németország
25-ös csarnok G25 stand

Regisztráció: Hannover Messe 2020

Technology & Business Cooperation Days 2020
2020-07-13 - 2020-07-16 | Virtuális B2B – Technology & Business Cooperation Days 2020, Magyarország
A 2020-as Hannover Messe lemondása ellenére is megrendezik a műszaki és üzleti együttműködések létrejöttét célzó „Technology & Business Cooperation Days 2020” eseményt.
Az online találkozókra az áprilisi etap után július 13-16. között is sor kerül.
Fókuszban:
– Ipar 4.0 és okos gyár megoldások
– Erőforrások és energiahatékony termelési technológiák
– Fenntartható energia és mobilitás
– Mérőeszközök

Bővebb információk és jelentkezés

3D nyomtatás és szellemi tulajdonjog
2020-07-13 - 2020-07-16 | Online
Milyen kihívásokat rejtenek magukban a 3D nyomtatás által nyújtott lehetőségek a szellemi tulajdonjog számára?

Erre és hasonló kérdésekre keresi a választ az az online konferencia, amely 2020. július 13. és 16. között kerül megrendezésre az Európai Szabadalmi Hivatal (ESZH) és az Európai Unió Szellemi Tulajdoni Hivatala (EUIPO) szervezésében.
A XXI. század technikai fejlesztései és az általuk biztosított megvalósítási lehetőségek folyamatos fejlődésre és változásra kényszerítik ezt a jogterületet (is), melynek fontossága nem megkérdőjelezhető annak érdekében, hogy ne gátja, sokkal inkább ösztönző motorja legyen az innovációnak és a kreativitásnak.
Mindezért szíves figyelmébe ajánljuk a konferenciát mindazon partnereink és ügyfeleink számára, akik a termékük gyártása vagy szolgáltatásuk nyújtása során additív gyártási technológiát alkalmaznak.
További információ és regisztráció

A német soros EU-elnökség prioritásai
2020-07-15 10:00 - 11:00 (Europe/Helsinki) | Online
Az Európai Unió Hesseni képviselete és a Német Bankszövetség 2020. július 15-én megrendez egy online webináriumot, melynek fő témája a német soros EU-elnökség prioritásai.

A panelbeszélgetésben részt vesz Jörg Kukies, a Szövetségi Pénzügyminisztérium államtitkára, James von Moltke a Deutsche Bank pénzügyi igazgatója és John Berrigan, az Európai Bizottság Pénzügyi Stabilitási, Pénzügyi Szolgáltatások és Tőkepiaci Unió Főigazgatóságának (DG FISMA) ügyvezető igazgatója.

Időpont: 2020. július 15, 10.00 óra
Nyelv: angol és német (a szervezők szinkrontolmácsolást biztosítanak angol és német nyelvre)

Az érdeklődők a következő linken tudnak az eseményhez csatlakozni: https://vimeo.com/event/32620

Tunéziai-Magyar Online Üzletember Találkozó
2020-07-15 10:00 - 17:00 | Online
Inspiráló plenáris ülések, informatív workshopok, közvetlen, célzott találkozók, új üzleti kapcsolatok és piaci ismeretek – ezt ígéri a HEPA és a CEPEX szervezésében megvalósuló online Tunéziai-Magyar Online Üzletember Találkozó.

Az online üzletember találkozó egyedülálló lehetőséget biztosít új üzleti kapcsolatok és szerződések létrehozására.
Fókuszágazatok

Élelmiszeripar és mezőgazdaság
Egészségügy
Elektronika és egyéb berendezések
Autóipar
Acélipar
Vízipar
IT és egyéb szolgáltatások

Miért érdemes részt venni?

Vásárlóként keressen tunéziai / magyar beszállítókat a hatékony személyes, online találkozókon
Értékesítési menedzserként keressen új potenciális ügyfeleket
Termékfejlesztőként keressen partnereket az új technológiák és innovatív megoldások kapcsán

A Magyarországra irányuló tunéziai exportot erősen uralja a gép- és elektronikai ipar, például az elektronikus termékek (kábelek, nyomtatott áramkörök stb.) és az autóipari alkatrészek. Ennek az ágazatnak a fontosságát a magyar autóipar fejlődése magyarázza, amelyben több mint 600 vállalkozás működik, ide értve a nagyobb gyártókat (Opel, Audi, Mercedes stb.) és autóipari berendezések gyártóit (Bosh, valeo, Lear stb.) is, amelyek az alapanyagokat részben Tunéziából, Afrika második legnagyobb autóalkatrész gyártó országából szerzik be. Azonban a B2B esemény fókuszágazati is emelkedő ágon vannak.
FŐBB ÜZLETI LEHETŐSÉGEK
A tunéziai export kínálat sokkal szélesebb körű, szolgáltatásokat és késztermékeket is tartalmaz, például textil és ruházat, mezőgazdasági és élelmiszeripari termékek (olívaolaj, gyümölcsök stb.), gyógyszeripari termékek, kohászati és műanyagipari ​​termékek, valamint a félkész ipari termékek.
Tunézia ipari versenyképességet kínál a magyar vállalkozásoknak, valamint gazdasági kaput nyit egy másfél milliárd fős fogyasztói piacra vám jellegű korlátok nélkül.
Tunézia közelmúltbeli csatlakozása a Kelet- és Dél-Afrika közös piacához – COMESA (közel 500 millió fogyasztó) további lehetőséget kínál a (2016-ban elindított) „Déli nyitás” részeként.
További információ és regisztráció

A mielőbbi regisztráció biztosítja a vállalkozás láthatóságát, valamint releváns partnerek beazonosítását a rendszerben.
A regisztrációt követően fontos a ’MARKETPLACE’ szekciót minél informatívabban kitölteni, mivel a tárgyalópartnerek az ott szereplő információk alapján fognak dönteni a lehetséges tárgyalásról.

Innováció amerikai gazdasági környezetben
2020-07-28 17:00 - 18:00, 2020-08-28 17:00 - 18:00 | Online
Az ENRICH in the USA (Network for European Research and Innovation acceleration in the US; https://www.linkedin.com/groups/13534845/) H2020 projekt európai kutatókat, startupokat és innovatív kis- és középvállalkozásokat támogat az amerikai piacra történő kijutásban.
A projekt az alábbi ingyenes online szakmai konferenciára hívja az érdeklődőket:

Smart City including public safety, transportation, and utilities management sectors (július 28. 17.00 magyarországi idő szerint)
AgriFood covering technologies that target food production, supply and retail (Augusztus 28. 17.00 magyarországi idő szerint)
A rendezvények kiváló kapcsolatépítési lehetőséget nyújtanak amerikai szakemberekkel és befektetőkkel.

NAV regisztráció, Online számlázás, vannak még nyitott kérdések? - Tapasztalatok a NAV előadóitól
2020-07-30 13:00 | Majorossy Imre utca 36., Pécs, 7625, Magyarország
A Pécs-Baranyai Kereskedelmi és Iparkamara és a Szigetvári CSAKpont ingyenes online tájékoztató fórumot szervez a július 1-től életbe lépett online számlázás tapasztalatairól.

Kézzel írja a számlát és utána rögzíti a rendszerbe? Mi a megoldás?
Választott már technikai felhasználót?

Ezekre és további kérdésekre is választ kap a rendezvényen.
Időpont: 2020. 07. 30. 13:00, Zoom alkalmazáson keresztül.
Előadók: Horváth Renáta, Csók Nikolett – NAV
Nyul Éva – szakértő – Szigetvári CSAKpont
A részvétel ingyenes, de regisztrációhoz kötött, mivel a résztvevők száma korlátozott.
Kérjük, regisztráljon az alábbi űrlap kitöltésével:
A jelentkezés lezárult.

A rendezvény linkjét július 29-én küldjük ki a résztvevőknek!

Szeretettel várunk minden érdeklődőt!

Indiai üzleti partnerkeresés – virtuális kiállítás
2020-08-10 - 2020-08-14 | Online
A Budapesti Indiai Nagykövetség is segíti az India Virtual FMCG (napi fogyasztási cikk) & Supply Chain (ellátási lánc) Expo 2020 online rendezvénysorozatára 2020. augusztus 10-14 között hazai gyártók és forgalmazók regisztrációját.
A FICCI (Indiai Kereskedelmi és Iparkamarák Szövetsége) szervezésében megvalósuló esemény egy virtuális kiállításból, vevő/eladó találkozókból, valamint ágazatspecifikus webináriumokból és élő ülésekből áll. Az Expo korlátlan üzleti lehetőségeket kínál a napi fogyasztási cikk(FMCG), az ellátási lánc és a logisztikai ipar teljes ökoszisztémája számára.
A Expo fókuszában a következő ágazatok állnak:

Élelmiszer-feldolgozás és italok
Szépségápolási és testápolási termékek
E-kereskedelem, ellátási lánc és logisztika
Pénzügyi és informatikai szolgáltatások
Műanyagipar és csomagolási technológiák

A kiállítók digitális standokon jeleníthetik meg márkáikat, termékeiket, szolgáltatásaikat (vállalati videók, prospektusok, katalógusok), és találkozókat szervezhetnek a világ több mint 100 országának látogatóival video chat-en keresztül az Expo ideje alatt. Kiállítóként a részvétel díja 500 USD + 18% GST.
A látogatóknak a rendezvényen való részvétel ingyenes, de előzetes regisztrációhoz kötött.
Az érdeklődők a rendezvény honlapján tudnak regisztrálni a következő linken: https://vfsc.in/visitors-registration/
További részletek az eseményről a mellékelt, angol nyelvű brosúrában találhatók, kérdés esetén érdeklődni a következő elérhetőségen lehet:
E-mail: sudhanshu.gupta@ficci.com
vfscbuyers@ficci.com
WhatsApp: +919873311557

India Virtual FMCG & Supply Chain
2020-08-10 - 2020-08-14 | Online
Az India Virtual FMCG (napi fogyasztási cikk) & Supply Chain (ellátási lánc) Expo 2020 online rendezvénysorozat 2020. augusztus 10-14 között kerül megrendezésre. A FICCI (Indiai Kereskedelmi és Iparkamarák Szövetsége) szervezésében megvalósuló esemény egy virtuális kiállításból, vevő/eladó találkozókból, valamint ágazatspecifikus webináriumokból és élő ülésekből áll. Az Expo korlátlan üzleti lehetőségeket kínál a napi fogyasztási cikk (FMCG), az ellátási lánc és a logisztikai ipar teljes ökoszisztémája számára.

A Expo fókuszában a következő ágazatok állnak:

Élelmiszer-feldolgozás és italok
Szépségápolási és testápolási termékek
E-kereskedelem, ellátási lánc és logisztika
Pénzügyi és informatikai szolgáltatások
Műanyagipar és csomagolási technológiák

A kiállítók digitális standokon jeleníthetik meg márkáikat, termékeiket, szolgáltatásaikat (vállalati videók, prospektusok, katalógusok), és találkozókat szervezhetnek a világ több mint 100 országának látogatóival video chat-en keresztül az Expo ideje alatt.

A látogatóknak a rendezvényen való részvétel ingyenes de előzetes regisztrációhoz kötött. Kiállítóként a részvétel díja 500 USD + 18% GST.

Az érdeklődők a rendezvény honlapján tudnak regisztrálni a következő linken: https://vfsc.in/visitors-registration/

További részletek az eseményről az angol nyelvű brosúrában találhatók, kérdés esetén érdeklődni a következő elérhetőségen lehet:
E-mail: sudhanshu.gupta@ficci.com
vfscbuyers@ficci.com
WhatsApp: +919873311557

Az egészségügyi ökoszisztéma újradefiniálása
2020-08-17 - 2020-08-21 | Online
A kiállítás ideális platformot kínál a vezető nemzetközi és indiai egészségügyi gyártók, szolgáltatók, forgalmazók számára a legújabb egészségügyi innovációk és szolgáltatások bemutatására, illetve találkozókra kormányzati szereplőkkel és szakértőkkel az ágazaton belül és kívül egyaránt.

Időpont: 2020. augusztus 17–21.
Nyelv: angol
A rendezvény egy digitális konferencia/kiállítás platformon keresztül kerül megszervezésre, ahol a résztvevők felállíthatják céges standjukat (díj ellenében) és részt vehetnek B2B találkozókon is otthonuk vagy irodájuk kényelméből. További részletek az eseményről az angol nyelvű brossúrában találhatók, illetve a következő weboldalon: https://www.cii.in/

A látogatóknak a rendezvényeken való részvétel ingyenes de előzetes regisztrációhoz kötött.

EUROSTARS információs nap
2020-08-25 09:30 - 13:00 | Nemzeti Kutatás Fejlesztési és Innovációs Hivatal (NKFIH), Kéthly Anna tér 1. II. emelet, 230 sz., Budapest, 1077, Magyarország
A Nemzeti Kutatási, Fejlesztési és Innovációs Hivatal 2020. augusztus 25-én 10 és 13 óra között információs napot szervez az érdeklődők számára a EUROSTARS-program idei második pályázati fordulójához kapcsolódóan, melynek nemzetközi beadási határideje 2020. szeptember 3. 20 óra.

A EUROSTARS-program az Európai Bizottság és több tagállam közös programjaként a kutató-fejlesztő KKV-k nemzetközi együttműködésben megvalósuló projektjeit támogatja.
Bővebb információk a program honlapján, illetve az NKFI Hivatal honlapján érhetők el. A rendezvény célja:

a EUROSTARS Program iránt érdeklődők és a 2020. szeptember 3-i nemzetközi határidőre pályázatot benyújtó intézmények részletes és naprakész tájékoztatása a kutató-fejlesztő KKV-k ezen pályázati lehetőségének feltételrendszeréről;
a EUROSTARS Program megújult elektronikus pályázati felületének gyakorlati használata;
hasznos pályázati tanácsok nyújtása, korábbi sikeres pályázói tapasztalatok bemutatása;
a EUROSTARS-pályázatok elbírálásának ismertetése és a kapcsolódó hazai pályázati finanszírozás feltételrendszere.

A konzultáció a pályázáshoz szükséges gyakorlati információk átadását szolgálja, ezért elsősorban a 2020. szeptember 3-i nemzetközi beadási határidőre pályázatot benyújtani tervező intézményeket várjuk, de a program egésze iránt érdeklődők számára is nyitott a rendezvény.
A nemzetközi beadási határidőhöz kapcsolódóan további hasznos információk a nemzetközi EUROSTARS-honlapon érhetők el: https://www.eurostars-eureka.eu/2020-cut-offs
Hasznos tippek a sikeres EUROSTARS-pályázáshoz a www.eurostars-eureka.eu/improve-your-horizon2020-eurostars-application weblapon találhatók.

PROGRAM
09.30–10.00 Regisztráció
10.00–10.15 Köszöntő
Csuzdi Szonja EUREKA/EUROSTARS High Level Representative (HLR), főosztályvezető,
Nemzeti Kutatási, Fejlesztési és Innovációs Hivatal, Nemzetközi Főosztály
10.15–10.45 A EUROSTARS Program általános tudnivalói, tanácsok a sikeres pályázáshoz
Mészáros Gergely EUREKA/EUROSTARS Nemzeti Projekt Koordinátor (NPC),
Nemzeti Kutatási, Fejlesztési és Innovációs Hivatal, Nemzetközi Főosztály
10.45–11.00 Kávészünet
11.00–11.45 A EUROSTARS Program elektronikus pályázati felületének használata
Mészáros Gergely EUREKA/EUROSTARS Nemzeti Projekt Koordinátor (NPC),
Nemzeti Kutatási, Fejlesztési és Innovációs Hivatal Nemzetközi Főosztály
Kérdések és válaszok, személyes konzultációs lehetőség
A rendezvényen történő részvétel ingyenes, de regisztrációhoz kötött.
További információ és regisztráció

Nemzetközi piacra lépés - Hogyan használjuk az ITT & MOST lehetőséget partnerkeresésre?
2020-08-27 14:00 - 15:00 | Majorossy Imre utca 36., Pécs, 7625, Magyarország
Minden oldalról halljuk; online, virtuális, digitális… milyen egyszerű, gyors és megkerülhetetlen. Mi azt is eláruljuk, hogy ez miért jó az Ön vállalkozásának és hogyan használja az ITT & MOST online felületet üzleti kapcsolatai erősítésére és a kínálkozó lehetőségek kihasználására!

Az Enterprise Europe Network nemzetközi vállalkozásfejlesztési hálózat Dél-dunántúli irodájának a Pécs-Baranyai Kereskedelmi és Iparkamara ad otthont. Maga a hálózat több, mint 60 országban 600 irodával van jelen annak érdekében, hogy díjmentes szolgáltatásaival hozzásegítse a kis-, és középvállalkozásokat nemzetközi üzleti partnerkapcsolatok kialakításához. Az irodák mindegyikében azonos szolgáltatásokhoz férhetnek hozzá a vállalkozók, Magyarországon 8 helyen.
Az ITT & MOST online nemzetközi partnerkereső platform csak egyike ezen szolgáltatásoknak. Az online fórum ennek hatékony használatát mutatja be, illetve tájékoztatást nyújt más, a hálózat által nyújtott díjmentes nemzetközi partnerkeresési és innovációs szolgáltatásokról.
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Időpont: 2020. augusztus 27. 14.00
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)
Program:

Hogyan használjuk az ITT & MOST online nemzetközi partnerkeresési lehetőséget? Milyen más üzleti megoldásokat nyújtunk?
Milyen üzleti ajánlatokat jelenítsünk meg, hogy sokan akarjanak velünk tárgyalni?
Mi mindenre használható a rendszer december 31-ig?
Az Enterprise Europe Network innováció támogató tevékenysége – innováció menedzsment, kapacitás növelés.
Kérdések és válaszok

Előadók:
Schmidt Enikő, osztályvezető, Külügyi – és Kereskedelemfejlesztési Osztály, Pécs-Baranyai Kereskedelmi és Iparkamara
Császár Gergely, irodavezető, Enterprise Europe Network Dél-dunántúli Iroda

Az eseményen való részvétel díjmentes, de előzetes regisztrációhoz kötött:
A regisztráció lezárult.
Ha a regisztráció vagy lebonyolítás kapcsán technikai problémát észlel, vagy segítségre szorul, keresse kollégáinkat az alábbi elérhetőségeken:
een@pbkik.hu vagy +36 72 507 125

e-WACEE’20 Nyugat-afrikai Tiszta Energia és Környezetvédelmi Vásár és Konferencia
2020-09-01 - 2020-09-30 | Majorossy Imre utca 36., Pécs, 7625, Magyarország
A Német Ipari és Kereskedelmi Delegáció szervezésében megrendezésre kerülő online nemzetközi üzletember találkozó és kiállítás három fókuszterülete a tiszta energia, víz és „körforgásos” gazdaság. A konferencia és a virtuális kiállítás 2020. szeptember 1-4 között élőben, majd a hónap végéig virtuálisan lesz elérhető.

A konferencia keretében szervezett virtuális kiállítás is lehetőséget ad a vállalatok számára, hogy termékeiket és innovációjukat bemutassák a nyugat-afrikai érdeklődőknek. Ezen felül a konferencia szervezői tervezik ország-pavilonok létrehozását a virtuális kiállítási környezetben, amennyiben egy adott országból legalább 4 kiállító cég jelentkezik be 2020. július 31. előtt.
Tervezett programok:

Panelbeszélgetések: Élő, egy órás beszélgetések Nigéria, és más nyugat-afrikai és európai országok előadóinak meghívásával
Információs szekciók: egy termék vagy egy téma kapcsán 30 perc – 1 óra terjedelemben, ezt követően pedig kérdésekre és válaszokra is lesz lehetőség
Élő prezentációk: 30 perces prezentációk (kérdések és válaszok nélkül)
Előre rögzített prezentációk: Ezek igény szerint elérhetők lesznek az eWACEE’20 webhelyen az esemény időtartama alatt.

További információk a rendezvény honlapján:
e-WACEE’20

MyAPEC 2020 online vásár
2020-09-01 - 2020-12-31 | Online
A Malaysia External Trade Development Corporation (MATRADE) budapesti irodájának tájékoztatása szerint 2020 szeptember 1. és december 31. között kerül megrendezésre a MyAPEC 2020 kiállítás, Malajziában az Ázsiai és Csendes-óceáni Gazdasági Együttműködés (APEC) 2020 konferenciával együtt.

Ennek a kiállításnak az a célja, hogy bemutassa az APEC tagországainak sokféle termékét és szolgáltatását, platformként működjön a hálózatépítésben és az üzleti kapcsolatok bővítésében a résztvevő vállalatok számára. Ez az esemény lesz az első virtuális kiállítás, amelyet a MATRADE szervezett, valamint az első az APEC keretében.

Meghívó
Bemutatkozó anyag
Kiállítók listája
Beosztás

Piacra lépés és üzleti lehetőségek Ausztriában
2020-09-03 14:00 - 15:00 | Online
Az aktuális osztrák piaci információk és üzleti lehetőségek a hazai vállalkozások számára a kiemelt témái az ITT & MOST következő online tájékoztató fórumának, mely Magyarország Nagykövetségének Bécsi Külgazdasági Irodája és a Győr-Moson-Sopron Megyei Kereskedelmi és Iparkamara társszervezésében kerül megrendezésre.

Időpont: 2020. szeptember 03. 14.00
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)
Program:

Magyar vállalkozások osztrák piacra jutásának támogatása – tájékoztatástól a partnerkeresésig
Kereskedelmi ügynökök Ausztriában – kinek, miért, hogyan éri meg?
Munkahelyteremtés és befektetésösztönzés
Kérdések és válaszok

Előadók:
Dr. Tefner Nóra, külgazdasági attasé, Külgazdasági Iroda, Magyarország Nagykövetsége Bécs
Tóth Tamás, Inwetech GmbH, Ausztriai Kereskedelmi Ügynökök Kamarai Szakszövetsége
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.
Ha a regisztráció vagy részvétel kapcsán technikai problémát észlel, vagy segítségre szorul, keresse kollégáinkat az alábbi elérhetőségeken:
een@pbkik.hu vagy +36 72 507 125

Riga Food 2020
2020-09-07 - 2020-09-10
Élelmiszeripari kiállítás és nemzetközi üzletember találkozó az Enterprise Europe Network szervezésében.

A kiállítás és az üzletember találkozó remek lehetőséget kínál a baranyai élelmiszeripari és vendéglátóipari vállalkozásoknak új üzleti partnerekkel való kapcsolatfelvételre. A rendezvényen mind hazai, mind külföldi termékekkel ismerkedhetnek meg, saját szolgáltatásaikat, termékeiket tudják bemutatni a tárgyalópartnereknek, akik jellemzően az étterem és vendéglátóipar, élelmiszer-, cukrász-, és szállodaipar képviselőiből állnak.
Az idei üzletember találkozó teljes egészében az online platformon keresztül zajlik. Az érdeklődőknek lehetősége van egy – ingyenes – profil létrehozására a ‘Riga Food 2020’ honlapon, ahol megtekinthetik a többi résztvevő adatlapját is, ami alapján az Önök számára érdekesnek és ígéretesnek tűnő feleknél időpontot kérhetnek az online üzleti találkozóhoz.
Regisztráció

MIÉRT ÉRDEMES RÉSZT VENNI?

Lehetőség a nemzetközi piacon való megjelenésre, terjeszkedésére.
Alkalmat ad lehetséges üzletfelek megismerésére.
Határon túli kapcsolatok és együttműködések kezdeményezése.
20 perces, előre megszervezett üzleti megbeszélések.

Piaci lehetőségek és menedzsment képzés Japánban
2020-09-07 - 2020-09-18 | Majorossy Imre utca 36., Pécs, 7625, Magyarország
Az EU Japan-Centre kéthetes kiutazást szervez Japánba, ahol a vállalkozások első kézből ismerhetik meg a japán üzleti környezet és kultúra sajátosságait workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Költségek
A kiutazás és a szállás önköltséges, az EU-Japan Centre fedezi az összes képzéssel kapcsolatos költséget (előadói díj, bérleti díj, céglátogatások, közlekedés stb.) A résztvevőknek 1200€ letéti díjat kell fizetniük a kéthetes képzésen való részvételre, melyet a kiutazás után 8 héten belül és az esemény utáni kérdőív kitöltését követően visszatérítenek.
A résztvevő KKV-k 1200€ támogatásban részesülnek, melyből a képzésről való hiányzás esetén napi 100€ levonást von maga után. A férőhelyek korlátozott számban elérhetők, a jelentkezéseket a feltételeknek való megfelelés alapján bírálják el.
Jelentkezési határidő: 2020. február 13.
Képzés időpontja: 2020. május 18-29.
A képzés és a jelentkezés további részleteiről bővebben:
Get ready for Japan

Alapfokú szerzői jogi tanfolyamot indít ügyvédek számára az SZTNH
2020-09-07 13:30 - 17:00 | Az eseményben megadottak alapján., Online, Magyarország
A Szellemi Tulajdon Nemzeti Hivatala (SZTNH) alapfokú szerzői jogi tanfolyamot indít Microsoft Teams platformon. A 2020. szeptember 7-én induló, az ügyvédek számára kreditpontot adó 4 alkalmas képzés szeptember 21-én 9 – 12 óra között szakvizsgával zárul.
A képzés ideje:
1. nap: 2020. szeptember 07., 13,30 – 17 óra között
2. nap: 2020. szeptember 08., 13,30 – 17 óra között
3. nap: 2020. szeptember 14., 13,30 – 17 óra között
4. nap: 2020- szeptember 15., 13,30 – 17 óra között
Szakvizsga: 2020. szeptember 21., 9 – 12 óra között
A Magyar Ügyvédi Kamara akkreditációs száma: AK001009/2020.
Elszámolható kreditszám: 4+4 kredit
az ügyvédi tevékenységet folytatók továbbképzési kötelezettségéről szóló 18/2018. (XI.26.) MÜK szabályzat 5.4.1/A pontja alapján.

A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam bemutatja a szerzői jog alapjait, részletesen tárgyalja a szerzők jogait és e jogok korlátait. A képzés kitér a szerzői művek felhasználása mellett a jogérvényesítésre, bemutatja a nemzetközi és uniós jog vonatkozó szabályait.
A képzés írásbeli vizsgával zárul és alapfokú szerzői jogi képesítést tanúsító bizonyítvány megszerzését teszi lehetővé.
A tanfolyam díja 30.000 forint, ami tartalmazza:

a 20 órás képzést,
a vizsgadíjat és
a Bevezetés a szerzői jogba című jegyzetet.

Amennyiben részt kíván venni a fent megjelölt időpontban induló képzésen, a részvételi szándékot legkésőbb 2020. augusztus 10-ig az anna.szenczi@hipo.gov.hu e-mail címen kell jelezni, az alábbi adatok megadásával:
Név:
Kamarai Azonosító Szám (KASZ):
Lakcím:
Születési hely, idő:
Anyja neve:
E-mail cím:
Munkáltató megnevezése (amennyiben a munkáltató téríti a képzés díját):
A részvételi díjat a tanfolyam kezdetéig, átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
További információ (SZTNH):
Telefon: (061) 474 5848
E-mail: anna.szenczi@hipo.gov.hu

Eurostars@Knowledge for Growth 2020 konferencia és üzletember találkozó
2020-09-09 | Virtuális B2B – Eurostars@Knowledge for Growth 2020, Magyarország
Az Eurostars élettudományoknak szentelt üzletember találkozójára a tervek szerint 2 alkalommal is sor kerül idén a koronavírus miatt: május 27-én online, szeptember 9-én – a tervek szerint – személyesen is találkozhatnak a vállalkozások és kutatóintézetek képviselői – ekkor már egy konferencia keretében. A kutatás-fejlesztési projekteket támogató pályázati partnerkereső rendezvényt és konferenciát az Enterprise Europe Network és Belgium, Hollandia és Németország állami ügynökségei szervezik.
Fontos kapcsolódó információ: a Eurostars pályázat következő beadási határideje: 2020. szeptember 3.

Bővebb információk és jelentkezés a konferenciára és üzletember találkozóra

Kampány a rendezvényszervező iparági összefogásért
2020-09-10 | Majorossy Imre utca 36., Pécs, 7625, Magyarország
A turizmus, azon belül is a rendezvények lényege a személyes részvétel, a közös élmény és tapasztalat. Az elhúzódó járvány alatt hosszasan az otthoni környezetbe zárva, az online munkavégzés kihívásaival küszködve még nagyobb igény lett arra, hogy másokkal találkozhassunk, élőben részt vehessünk rendezvényeken, koncerteken, fesztiválokon.

Az iparág minden területe és szinte minden tagja mélyen érintett a válságban, ezért széles körű marketing-összefogásra hívják mindazokat, akik mihamarabb újra “élő” rendezvényeken szeretnének vendégeket fogadni.
“AZ ÉLMÉNY EREJE” kampány célja feleleveníteni azokat az élményeket és emlékeket, amiket csak az élő rendezvények adhatnak, és a korlátozások feloldása után a lehető legjobban lerövidíteni az időt azok visszatéréséig. A kampányhoz bárki csatlakozhat, aki a fenti célt fontosnak érzi. Az egyetlen kitétel, hogy egységes külalakkal, összehangolt időpontokban, azonos üzenetet jelenítsen meg minden résztvevő a közösségi médiában, megmutatva az összefogás erejét.
#PoverOfLiveEvents
A Budapest Convention Bureau támogatásával, valamint a szakmai szervezetek (MARESZ, MABEUSZ, MSZÉSZ) és a Budapesti Fesztivál- és Turisztikai Központ együttműködésével a #PowerOfLiveEvents egész napos élő rendezvényt szervez szeptember 10-én. A szakmai konferencia hazai, illetve nemzetközi vendégelőadókkal várja a résztvevőket, az esti “Get-Together” esemény alkalmával Budapest jellegzetes rendezvényhelyszíneit, nevezetességeit is kivilágítják.
Regisztráció: http://powerofliveevents.com/event-registration/

Új trendek a munka és a magánélet összeegyeztetésében
2020-09-11 09:00 - 11:30 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Érdekel, hogy milyen új trendek vannak a munka és a magánélet összeegyeztetésében? Akkor gyere el a Pécsi Család- és KarrierPONT által szervezett kétórás gyakorlati workshopra!
A workshopot Svéda Dóra, a Coachingcentrum alapítója, humán erőforrás szakértő és coach vezeti.
Hogyan határozzák meg a munkavégzésünket munkahelyi és magánéleti szerepeink?
Milyen eszközökkel tudjuk feloldani a szerepkonfliktusokat és önkorlátozó hiedelmeinket?
Miért fontos nekünk az energiamenedzsmenttel foglalkozni?
Ezekre a kérdésekre keressük a választ a kétórás workshopon, közelítve egymáshoz a munkavállalói és munkáltatói szempontokat.
A részvétel ingyenes, de regisztrációhoz kötött! A helyek száma korlátozott, ne habozz a jelentkezéssel!
REGISZTRÁCIÓ

A rendezvény megvalósítására az EFOP 1.2.9-17 pályázati felhívás 3.1.1.1 pontjának 1.3. alpontja keretében (Atipikus foglalkoztatási formák és rugalmas munkaszervezési módok helyben való elterjesztésének ösztönzése, elfogadottságának erősítése érdekében) és 1.5. alpontja keretében (A nők vidékfejlesztésben, térségfejlesztésben, gazdaságfejlesztésben betölthető szerepének, új ill. hagyományos ágazatokban és szakterületeken kínálkozó lehetőségeinek, megvalósított, működő jó gyakorlatok bemutatása, terjesztése nőknek és lányoknak) kerül sor.

Pécsi CSAKPONT

ICT Spring Europe 2020
2020-09-15 - 2020-09-16 | Luxemburg, Luxemburg
Az ICT Spring egy globális tech-konferencia, amely számos nemzetközi szakembert vonultat fel. A rendezvény egyedülálló lehetőséget kínál a résztvevőknek az AI ismereteik elmélyítésére, a gyorsan növekvő FinTech értékének megragadására, az ellátási láncok ipari innovációjának ösztönzésére, az informatikai biztonság titkainak áttörésére és az űrtechnológiák földi vállalkozásokra gyakorolt hatásának feltárására.
Az ICT Spring ideális hely a kapcsolatépítésre a jövőbeli üzleti partnereinkkel is.

Az Enterprise Europe Network segítségével a konferencia alatt üzletember találkozó kerül megrendezésre 2020. szeptember 15 és 16-án.
Program:
https://www.ictspring.com/
https://www.b2fair.com/ictspring2020
A Farvest (a rendezvény szervezője) és a Luxemburgi Kereskedelmi és Iparkamara ( Enterprise Europe Network) egy speciális csomagot dolgozott ki a start-up vállalkozások részvételének támogatására.
Az indulási csomag tartalmaz egy 4 négyzetméteres standot az ICT Spring-en, beleértve a bútorokat és más speciális szolgáltatásokat is, részvételt a Pitch you startup versenyen, a cég logójának megjelenítését az esemény weboldalán, részvételt a b2fair által szervezett nemzetközi matchmaking rendezvényen és számos hálózatépítési lehetőséget 500 eurós kedvezményes áron.
A kedvezményes részvételre az alábbi űrlapot kitöltésével lehet jelentkezni, melyet az ictspring@cc.lu és a pohli@pbkik.hu email címekre kell megküldeni.
Regisztrációs űrlap

Knowledge to Money Club 2020.09.15 - online
2020-09-15 14:00 - 17:00 | Online
A HEPA Magyar Exportfejlesztési Ügynökség, az Enterprise Europe Network magyarországi konzorciumvezető partnereként, tisztelettel meghívja Önt a következő Knowledge To Money Club napra, mely ismét online formában valósul meg. A hazai üzleti coach-okkal közösen szervezett rendezvénysorozat célja a magyar pályázók sikerességének javítása a H2020 EIC Accelerator programon belül. A rendezvényen való részvétel térítésmentes, azonban előzetes regisztrációhoz kötött. A regisztrált jelentkezők megkapják a belépéshez a linket az esemény előtti napon.
Téma és program
EIC Accelerator 2021 után
CE Connector finanszírozási modell
14.00 – 14:05 Rövid köszöntő, a K2M Club és a CE-Connector célja, eredményeink, terveink, Dervalics Ákos – K2M Club
14:05 – 14:10 HEPA Magyar Exportfejlesztési Ügynökség Nonprofit Zrt. köszöntője, Kardos Levente, HEPA Enterprise Europe Network
14:10 – 14:25 EIC Accelerator program aktualitásai, Divinyi Ágnes – Nemzeti Kutatási, Fejlesztési és Innovációs Hivatal
14:25 – 14:45 Út a nyeréshez 1. – Törzsök Gyula, Co-Founder & CEO, UCEDAT Ltd.
14:45 – 15:05 Út a nyeréshez 2. – Szikszay-Molnár Gergely, CEO, Dermus Ltd.
15:05 – 15:20 Kávészünet, networking
15:20 – 15:35 CE-Connector régiós finanszírozási modell – Dervalics Ákos, K2M Club
15:35 – 15:45 Kérdések – válaszok a CE-Connector kapcsán
15:45 – Networking
A klubnap főszervezői a CE-Connector és a k2m.club.
A klubnap társszervezője a HEPA Magyar Exportfejlesztési Ügynökség Nonprofit Zrt, Enterprise Europe Network, a Nemzeti Kutatási, Fejlesztési és Innovációs Hivatal.
Regisztráció:
https://www.eventbrite.com/e/knowledge-to-money-club-20200915-online-tickets-110914801156?aff=odeimcmailchimp&mc_cid=713f2d40eb&mc_eid=0e4425a604

Food Connections 2020 - nemzetközi üzletember találkozó
2020-09-17 - 2020-09-24
Agro-élelmiszeripari online üzletember találkozó és konferencia kerül megrendezésre az Enterprise Europe Network nemzetközi vállalkozásfejlesztési hálózat és a Wagralim élelmiszeripari klaszter szervezésében.

Az online térben megrendezésre kerülő rendezvénysorozat keretében a résztvevőknek a kétoldalú üzleti tárgyalások lebonyolítása mellett lehetőségük lesz online előadásokon, workshopokon való részvételre is, melyek témái többek között az európai mezőgazdasági és élelmiszeripari piac ellenállóképessége, a digitalizációban rejlő lehetőségek és kihívások, valamint a termékfejlesztés és biogazdálkodás.
Az online rendezvényen való részvétel díjmentes, de előzetes regisztrációhoz kötött.
REGISZTRÁCIÓ

Új finanszírozási lehetőség - Széchenyi Turisztikai Kártya
2020-09-17 12:30 - 13:30 | Online
Bemutatásra kerül a Széchenyi Kártya Program legújabb terméke, mely kifejezetten a turisztikai szektorban működő vállalkozások igényeinek megfelelően került kialakításra az ITM, a Nemzeti Turisztikai Ügynökség és a KAVOSZ Zrt. együttműködésének köszönhetően.

A Széchenyi Turisztikai Kártya tervezett feltételrendszere:

szabad felhasználású,
1, 2 vagy 3 éves Folyószámlahitel,
max. igényelhető hitelösszeg 250 MFt (ezen belül az adott vállalkozás működéséhez igazodó korlátok betartása mellett),
a turisztikai szektorban működő vállalkozások igényelhetik (tevékenységi körök lesznek meghatározva),
a hitelhez a Garantiqa vállal készfizető kezességet (90 %-os mértékű kezességvállalásra is lesz lehetőség az átmeneti támogatási jogcím terhére, ill. a 80 %-os kezességvállalás melletti termékváltozat is kidolgozásra kerül),
a hitelhez a Kormányzat teljes hiteldíj támogatást biztosít (a 90 %-os átmeneti jogcímen nyújtott Garantiqa kezességgel fedezett hitelügyletek kivételével, ahol a Bizottsági rendelet szerinti minimális nettó kezesi díjat meg kell fizetnie az ügyfélnek, az egyéb nettó hiteldíjakhoz azonban ez esetben is teljes támogatás biztosított).

A jelenleg elérhető Széchenyi Kártya konstrukciókról az alábbi oldalon tájékozódhat: https://pbkik.hu/ugyintezes/szechenyi-kartya-program/.

Kérdéseit a regisztráció során leírhatja, azt továbbítjuk az előadónak.
Időpont: 2020. szeptember 17. 12.30
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)
Program:

Turisztikai Széchenyi Kártya bemutatása, igénylésének feltételei
Kérdések és válaszok

Előadók:
Krisán László, vezérigazgató, KAVOSZ Zrt.

Az eseményen való részvétel díjmentes, de előzetes regisztrációhoz kötött:
A jelentkezés lezárult.
Ha a regisztráció vagy lebonyolítás kapcsán technikai problémát észlel, vagy segítségre szorul, keresse kollégáinkat az alábbi elérhetőségeken:
Pazaurek Szabina
pazaurek.szabina@pbkik.hu
+36 20 323 2976

Szerb piaci lehetőségek
2020-09-17 14:00 - 15:00 | Online
Az ITT&MOST online tájékoztató fórumának témája a szerb (ezen belül leginkább Vajdaság) beruházási és üzleti együttműködési lehetőségek, mely rendezvényre a CED Közép-európai Gazdaságfejlesztési Nonprofit Kft. és a Pécs-Baranyai Kereskedelmi és Iparkamara szervezésében kerül sor.

Témák:

közvetlen külföldi tőkebefektetések
üzleti környezet bemutatása
magyar vállalkozóknak releváns ágazatok, együttműködési lehetőségek

Előadók:
Dr. Lengyel László, ügyvezető (Pro Scientia Naturae Alapítvány)

Ana Muskinja, tanácsadó, Vajdasági Fejlesztési Ügynökség
Török György, elnök, Magyar-Szerb Kereskedelmi és Iparkamara
Varga Imre, ügyvezető alelnök, Magyar-Szerb Üzleti Tanács
Kaszás Anikó, ügyvezető, SolvElectric Technologies Kft.

Előadások:
A Prosperitati Alapítvány Online gazdaképzésének bemutatása – Lengyel László, ügyvezető (Pro Scientia Naturae Alapítvány)
Az alapítvány tevékenysége által igyekszik összefogni, támogatni és foglalkoztatni térségünk agrárértelmiségét, valamint az ő szaktudásukat koordinált módon a térségünk fejlesztésére fordítani. A Prosperitati Alapítvány integrátorokat és azok beszállítóit támogató programjához kapcsolódóan olyan tudásanyagot készített el, amely online módon, hatékonyan növeli a gazdálkodók tudását és ezzel próbál hozzájárulni a gazdaságosabb, egészségesebb, környezetkímélőbb, úgymond fenntartható mezőgazdasági fejlődéshez térségünkben.
Ana Muškinja, a Vajdasági Fejlesztési Ügynökség (RAV) külföldi beruházási projektekért felelős tanácsadója, előadásában Szerbia (ezen belül leginkább Vajdaság) jelenlegi gazdasági helyzetét körvonalazza, különös figyelmet fordítva a külföldi cégek vajdasági beruházási esélyeire. A rendezvény résztvevői egy rövid útmutatót kapnak a vajdasági beruházási esélyekkel kapcsolatban. Ennek kapcsán szó esik közép-európai viszonylatokban történő összehasonlítás útjan a helyi jellegű előnyökről és hátrányokról. Ezenkívül, a prezentációban be,utatásra kerülnek a hagyományos (mezőgazdaság, élelmiszeripar, fémipar) és az újonnan felívelő (ICT-ipar) gazdasági szektorok jellemzőiről és fejlődési irányairól is.
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
A jelentkezés lezárult.

THAIFEX - ANUGA ASIA 2020 nemzetközi élelmiszer kiállítás
2020-09-22 - 2020-09-26 | Online
A Thaiföldi Kereskedelmi Minisztérium Nemzetközi Kereskedelemfejlesztési Hivatala (DITP) a Thaiföldi Kereskedelmi Kamarával valamint a Koelnmessse GmbH vásárrendező céggel együttműködve 2020 szeptember 22. és 26. között megrendezi Ázsia legjelentősebb élelmiszer és ital árubemutatóját, azaz a Thaifex – Anuga Asia 2020 nemzetközi élelmiszer kiállítást.

A kiállítás színhelye a bangkoki IMPACT Kiállítási és Konferencia Központ lesz, ahol 708 kiállító, köztük 15 ország 159 kiállítója mutatkozik be. A koronavírus-járvány miatt a 2020-as évben az esemény online módon kerül megrendezésre.
Az idei Thaifex -Anuga Asia 2020 The Hybrid Edition nemzetközi élelmiszer- és ital bemutató hybrid változata lehetővé teszi a határok nélküli üzleti lehetőségek kiaknázását, amely révén a világ valamennyi országából az érdeklődő importőrők egy virtuális árubemutató és ahhoz kapcsolódó online üzleti találkozók keretében hatékonyan bővithetik thaiföldi üzleti kapcsolataikat.
A virtuális kiállításon bemutatott áruk 360 fokban megtekinthetők, miközben a látogatók kétoldalú üzleti tárgyalásokat is folytathatnak thaiföldi exportőrőkkel a virtuális üzleti találkozó keretében, valamint a Chat, Callés VDO szolgáltatások alkalmazásával akár a nap 24 órájában.

THAIFEX-ANUGA ASIA 2020 The Hybrid Edition kiállításról bővebb angol nyelvű információ itt található: https://thaifex-anuga.com/en

Amennyiben e világszerte elismert, rangos nemzetközi élelmiszeripari kiállítás felkeltette megtisztelő érdeklődésüket és látogatóként fel kívánják keresni, kérjük szíveskedjenek cégüket a következő weboldalon regisztrálni: http://thaifex—vts.com/vis.

A sikeres regisztrációt a kiállítás szervezői a support@thaifex-vts.com e-mail címről érkező felhasználói azonosító (username) és jelszó ( password) révén igazolják. A felhasználói név és jelszó birtokában Önök már azonnal felkereshetik a Thaifex Virtuális Kiállitás www.thaifex-vts.com weboldalát.

Esetleges kérdéseik megválaszolásában képviseletünk a következő e-mail címen készséggel áll szíves rendelkezésükre: thaitradebudapest@thaicomm.hu

Időpont: 2020 szeptember 22 – 26.

Jelen a jövő munkaerőpiaca!
2020-09-22 09:00 - 15:00 | Siófok, Siófok
2020-as MENTA konferenciát szeptember 22-én a MENTA Warmup: Jelen a jövő munkaerőpiaca! című ingyenes társrendezvény vezeti fel, ahol a munkaerőpiaccal kapcsolatos legaktuálisabb kihívásokról fogunk beszélgetni meghívott szakértők és egy közös gondolkodás segítségével.

A MENTA Warmup rendezvényen való részvétel ingyenes, de előzetes (és a MENTA konferenciától külön) regisztrációhoz kötött! A társrendezvényen való részvétel a MENTA konferencián való részvételre nem jogosít!

Regisztráció

A gépek, algoritmusok terjedésének korában egyre nagyobb szükség van az emberre. Már nem a hatékonyság az egyetlen vezérszó, egyre fontosabb érték a kreativitás, a csapatmunka, a változásra és a megújulásra való képesség. A munkaerőnek egyre inkább ki kell lépnie a végrehajtó robotpilóta üzemmódból. A digitális transzformációt emberek hajtják végre, a vállalatokat emberek kormányozhatják sikeresen a jövőbe. Az emberekkel kell tovább terveznünk a gépek korában is, a gépek korára is.

A munkavállalók szerepe és a HR küldetése új dimenzióba lép a folyamatos innováció korában. A berögzült mentalitás a cégek halálához vezethet. Ám nem csak a technológiánkat és üzleti stratégiánkat kell újragondolnunk, hanem a munkaerőhöz való hozzáállásunkat is. Nem csak a technológia, hanem a munkavállalók is diszrupción mennek keresztül: új prioritások, célok és értékek vezérlik őket, új módon gondolkodnak a világról és a tennivalókról.

Gondold velünk újra a jelent és a jövőt!

Innováció, transzformáció a szervezetben: mi változott 2020-ban?
Agilisan működő szervezetek: mik a tapasztalatok, milyen változások jönnek?
Változó szervezi kultúrák: mik lesznek az új prioritások?
Vezetői skill-ek és önismeret: mire lesz szükség?
Mi lesz az agilitás után a következő buzzword?
Vidéki KKV-k: mik a vonzás és megtartás törvényei?

Az előadások mellett interaktív közös gondolkodás segítségével mérlegelheted a legfontosabb kérdéseket!

A workshopon a résztvevők közösen gondolkodnak arról, hogy mi a munkaerő megszólításának, bevonzásának, toborzásának a jövője, hogyan lehet megtartani a munkavállalót? Hogyan változnak a munkavállalói preferenciák? A bérverseny marad a meghatározó, vagy az egészségmegőrzés, esetleg a kettő egymást kiegészítve? A COVID19-teszt az új cafeteria? A beszélgetés során szó esik a jövő sikeres vezetőiről, a személyiségről és önismeretről.

Az esemény az IVSZ közreműködésével és az Enrawell Consulting Kft. szakmai partnerségében futó GINOP 5.3.5 projekt keretében valósul meg, amely az IKT ágazat munkaerőpiaci alkalmazkodóképességének fejlesztését, szolgáltató szerepének növelését és társadalmilag felelős szerepvállalását célozza.

V4GU Nemzetközi Konferencia és Green Workshop 3. rendezvény
2020-09-22 09:30 - 15:30 | Online
A Pécsi Tudományegyetem 2020. szeptember 22-én online rendezi meg a ‘V4GU Nemzetközi Konferencia és Green Workshop 3.’ rendezvényt, melyre jelentkezőket várnak. A konferencia célja az, hogy sok hallgató, oktató, egyetemi és nem egyetemi alkalmazott figyelmét felhívja a Zöld Egyetem Program erőfeszítéseinek fontosságára, és szemléletformálással hozzájáruljon az éghajlatváltozás elleni küzdelemhez.
A konferencia hivatalos nyelve az angol. A részvétel díjmentes, de regisztrációhoz kötött.
Részletes program
Regisztráció (szeptember 18-ig)
